《阻雨凤翔官舍咏竹二首 其一》
明代·郑岳

霖潦浮阶涨，筼筜满院阴。风高秋瑟瑟，城迥昼沈沈。

一径穿苔破，孤亭积翠深。霜台移种晚，聊阅岁寒心。

作者简介：福建莆田人，字汝华。弘治六年进士。授户部主事。累迁江西左布政使。宁王朱宸濠夺大量民田，民立寨自保，宸濠欲加兵，岳持不可。后为李梦阳所讦，夺官为民。世宗即位，起抚江西。旋召为大理卿，陈刑狱失平八事，迁兵部左侍郎。后乞休归。有《莆阳文献》、《山斋集》。